**ELŐTERJESZTÉS**

**Tiszavasvári Város Önkormányzata Képviselő-testületének**

**2023. november 23-án**

**tartandó rendkívüli ülésére**

Az előterjesztés tárgya: **A Helyi Választási Bizottság tagjainak megválasztása**

Melléklet: -

A napirend előterjesztője: Dr. Kórik Zsuzsanna jegyző

Az előterjesztést készítette: Petruskáné dr. Legeza Tímea aljegyző

Az előterjesztés ügyiratszáma: TPH/17323/2023.

A rendkívüli ülésen tárgyalt előterjesztéseket a bizottságok nem véleményezik.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: ----

Tiszavasvári, 2023. november 22.

**Petruskáné dr. Legeza Tímea**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**A Helyi Választási Bizottság tagjainak megválasztásáról**

**Tisztelt Képviselő-testület!**

A választási eljárásról szóló 2013. évi XXXVI. tv. (továbbiakban: Ve.) 23.§-a alapján **a helyi választási bizottság 3 tagját és legalább 2 póttagot** a települési önkormányzat **képviselő-testülete** a helyi önkormányzati képviselők és polgármesterek általános választásának évét **megelőző** évben, **október 1. és november 30. között választja meg**; **személyükre** **a helyi választási iroda vezetője tesz indítványt.** A helyi választási iroda vezetője a jegyző.

A Ve. 25.§-a értelmében az **indítványhoz módosító javaslat nem nyújtható be,** arról a **testület egy szavazással dönt**.

Főszabályként a Ve. 17.§-a előírja, hogy a helyi választási bizottságnak **csak a településen lakcímmel rendelkező a központi névjegyzékben szereplő választópolgár lehet a tagja**.

**A Ve. 18.§-a meghatározza továbbá, hogy ki nem lehet tagja a választási bizottságnak, mely tisztséggel összeférhetetlen a bizottsági tagság**:

**„18. §** (1) A választási bizottságnak nem lehet tagja

*a)* a köztársasági elnök,

*b)* a háznagy,

*c)* képviselő,

*d)* alpolgármester,

*e)* jegyző,

*f)* másik választási bizottság tagja, választási iroda tagja,

*g)* a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint

*h)* jelölt.

(2) Nem lehet a választási bizottság választott tagja az (1) bekezdésben foglaltakon túl

*a)* párt tagja,

*b)* a választókerületben jelöltet állító jelölő szervezet tagja,

*c)* a választókerületben induló jelölt hozzátartozója,

*d)* a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott, a munkavállaló és az egészségügyi szolgálati jogviszonyban álló személy kivételével.”

Törvényi előírás, hogy a választási bizottság **választott tagjának, póttagjának javasolt választópolgár** a **megválasztása előtt nyilatkozik arról**, hogy vele szemben nem áll fenn összeférhetetlenség. Ezt a nyilatkozatot valamennyi általam javasolt bizottsági tag **megtette, összeférhetetlenség jelenleg nem áll fenn velük szemben**. Amennyiben később merül fel összeférhetetlenségi ok, a választási bizottság tagja, póttagja a vele szemben felmerült összeférhetetlenség tényét köteles haladéktalanul közölni a választási bizottság mellett működő választási iroda vezetőjével, továbbá bejelenteni a választási bizottság soron következő ülésén.

A választások zökkenőmentes lebonyolítása indokolja, hogy a bizottságokba olyan személyek kerüljenek megválasztásra, akiknek a választási eljárásban gyakorlata van, esetleg korábban már közreműködtek országgyűlési képviselő és/vagy helyhatósági választáson. A határozat-tervezetben megjelölt személyeket e szempont figyelembevételével jelöltem meg, hiszen közülük többen már láttak el ilyen jellegű feladatot.

A javasolt személyekkel az előzetes egyeztetés megtörtént, valamennyien vállalják a bizottsági tagságot.

Fentebb ismertetettek miatt a helyi választási bizottság személyi összetételére a határozat-tervezetnek megfelelően teszem meg indítványomat.

Kérem a Tisztelt Képviselő-testületet, hogy az előterjesztés megtárgyalása után a határozatot elfogadni szíveskedjen.

Tiszavasvári, 2023. november 22.

**Dr. Kórik Zsuzsanna**

**jegyző**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (XI. 23.) Kt. számú**

**határozata**

**A Helyi Választási Bizottság tagjainak megválasztásáról**

Tiszavasvári Város Önkormányzata Képviselő-testülete a választási eljárásról szóló 2013. évi XXXVI. tv. 23. §-ában biztosított jogkörében eljárva az alábbi határozatot hozza:

I. A Tiszavasvári **Helyi Választási Bizottság tagjainak az alábbi személyeket választja meg:**

**Tagok:**

Kiss Tünde

Ducsai-Németh Marianna

Simon Miklós

**Póttagok:**

Faggyas Aliz

Lippai Andrásné

II. Felkéri a jegyzőt, mint a Helyi Választási Iroda vezetőjét a bizottság tagjaiként és póttagjaiként megválasztott személyek kiértesítésére, valamint a funkció betöltéséhez szükséges eskü letételének előkészítésére.

**Határidő**: azonnal, illetve esedékességkor **Felelős:** Dr. Kórik Zsuzsanna jegyző